Vel heppnaður opinn dagur í Fjölbrautaskóla Snæfellinga Síðasta laugardag var opinn dagur í Fjölbrautaskóla Snæfellinga . Að sögn Guðbjargar Aðalbergsdóttur skólameistara heppnaðist dagurinn mjög vel . Nærri 200 gestir á öllum aldri litu við í skólanum , kíktu á kaffihúsið í matsalnum þar sem meðal annars annars mátti hlýða á tónlist og skemmtiatriði meðan veitingum í boði skólans voru gerð skil . Guðbjörg segir að megin tilgangur opna dagsins hafi verið að opna skólann fyrir samfélaginu sem hann er í . „ Það vill brenna við að skólar verði svolítið eins og ríki í ríkinu . Á þennan hátt vildum við sýna samfélaginu í kringum okkur hvað verið er að vinna hér og fá íbúana til að kíkja í heimsókn . " Nánari umfjöllun og fleiri myndir frá opna deginum má sjá í nýjasta tölublaði Skessuhorns sem kemur út í dag .